stanford-oval/wikipedia huggingface dataset:
สถาบันเทคโนโลยีพระจอมเกล้า
สัญลักษณ์

ได้รับพระราชทานพระมหากรุณาธิคุณโปรดเกล้าโปรดกระหม่อมพระราชทานนาม เมื่อวันที่ 28 พฤษภาคม พ.ศ. 2514
ภาษาไทย "สถาบันเทคโนโลยีพระจอมเกล้า" 
ภาษาอังกฤษ "King Mongkut's Institute of Technology"
ได้รับพระราชทานพระบรมราชานุญาตเชิญ “พระมหามงกุฏ”  เป็นตราสัญลักษณ์ประจำสถาบัน เมื่อวันที่ 24 ธันวาคม พ.ศ. 2514
ทำเนียบผู้บริหาร > นายกสภา

นายสุกิจ นิมมานเหมินทร์ 	(4 กุมภาพันธ์ 2514 – 16 พฤศจิกายน 2514)
นายบุญถิ่น อัตถากร 	 (17 พฤศจิกายน 2514 – 18 ธันวาคม 2515)
นายอภัย จันทวิมล 	(19 ธันวาคม 2515 – 29 พฤษภาคม 2517)
นายเกรียง กีรติกร 	(30 พฤษภาคม 2517 – 28 มิถุนายน 2517)
นายเกษม สุวรรณกุล 	(29 มิถุนายน 2517 – 25 มกราคม 2518)
พลเรือตรี ชลี สินธุโสภณ 	(26 มกราคม 2518 – 13 มกราคม 2521)
นายจำรัส ฉายะพงศ์ 	(14 มกราคม 2521 – 30 มิถุนายน 2531)
ทำเนียบผู้บริหาร > อธิการบดี

ศาสตราจารย์ ดร.พงศ์ศักดิ์ วรสุนทรโรสถ    (22 ธันวาคม 2514 - 1 ตุลาคม 2521) (ประสบอุบัติเหตุเสียชีวิต)
ศาสตราจารย์ ดร.บุญญศักดิ์ ใจจงกิจ   (3 พฤศจิกายน 2521 - 22 สิงหาคม 2526) (สภาสถาบันอนุมัติให้ลาออก)
มีการประชุมสภาสถาบันเมื่อ 13 สิงหาคม 2524 เพื่อสรรหาอธิการบดีในวาระต่อไปแต่ไม่อาจตกลงกันได้ เป็นวิกฤตการบริหารงานและนำมาซึ่งการปรับโครงสร้าง แยกเป็นสามสถาบันอุดมศึกษาอิสระใน พ.ศ. 2529 หลังจากสภาสถาบันอนุมัติให้ ศาสตราจารย์บุญญศักดิ์ ใจจงกิจ ลาออก จึงกำหนดให้รองอธิการบดีประจำวิทยาเขตผลัดกันเป็นผู้รักษาการแทนอธิการบดี คนละ 3 เดือน
ความสัมพันธ์ในปัจจุบันระหว่างสามสถาบัน > งานกีฬาและฟุตบอลประเพณี 3 พระจอมเกล้า

งานกีฬาและฟุตบอลประเพณี 3 พระจอมเกล้า ประเพณี 3K ซึ่งจะถูกจัดขึ้นในทุกปี เป็นการแข่งขันกีฬาและฟุตบอล ของนักศึกษา จากสถาบันการศึกษาพระจอมเกล้าทั้ง 3 โดยผลัดเปลี่ยนหมุนเวียนกันเป็นเจ้าภาพ เพื่อความสามัคคี และเป็นอันหนึ่งอันเดียวกัน ของชาวพระจอมเกล้าฯ ทั้ง 3
ความสัมพันธ์ในปัจจุบันระหว่างสามสถาบัน > พิธีพระราชทานปริญญาบัตร

พิธีรับพระราชทานปริญญาบัตรของบัณฑิตทั้งสามสถาบันนั้น จะจัดร่วมกัน
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานปริญญาบัตรแก่ผู้สำเร็จการศึกษา จาก สถาบันเทคโนโลยีพระจอมเกล้า ครั้งแรก ประจำปีการศึกษา 2510-2514 จำนวน 468 คน ณ หอประชุมคุรุสภา กระทรวงศึกษาธิการ เมื่อวันพุธที่ 18 ตุลาคม พ.ศ. 2515
ความสัมพันธ์ในปัจจุบันระหว่างสามสถาบัน > บทเพลงประจำสถาบันร่วมกัน

ได้เแก่บทเพลงสถาบันเทคโนโลยีพระจอมเกล้าฯ และบทเพลงลูกพระจอมเกล้า
โรงเรียนธัญบุรี

| โรงเรียนธัญบุรี Thanyaburi School> ที่ตั้ง |
| --- | --- |

เลขที่ 2 พหลโยธิน 94 ตำบลประชาธิปัตย์ อำเภอธัญบุรี จังหวัดปทุมธานี 12130
ข้อมูล
ชื่ออื่น: ธ.บ.
ประเภท: โรงเรียนรัฐบาล
คำขวัญ: วิริเยน   ทุกฺขมจฺ  เจติ     คนล่วงทุกข์ได้ด้วยความเพียร
สถาปนา: 7 เมษายน พ.ศ 2493
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
รหัส: 1013270184 (ใหม่)   01130301 (เก่า)
ระดับปีที่จัดการศึกษา: มัธยมศึกษา
สี:    สีขาว-สีแดง
เพลง: มาร์ชโรงเรียนธัญบุรี
ผู้อำนวยการ: นายอธิปย์ อู่แก้ว
ต้นไม้ประจำโรงเรียน: ต้นสัตบรรณ
เว็บไซต์: http://www.tbs.ac.th/
โรงเรียนธัญบุรี เป็นโรงเรียนรัฐบาลในสังกัดสำนักงานเขตพื้นที่การศึกษามัธยมศึกษา เขต 4 (ปทุมธานี สระบุรี) (สังกัดเดิมคือสำนักงานเขตพื้นที่การศึกษาปทุมธานี เขต 2) ประเภทโรงเรียนมัธยมศึกษาขนาดใหญ่พิเศษ เปิดสอนในระดับชั้นมัธยมศึกษาตอนต้นและตอนปลายแบบสหศึกษา และเป็นโรงเรียนประจำอำเภอธัญบุรี ตั้งอยู่เลขที่ 2 พหลโยธิน 94 ตำบลประชาธิปัตย์ อำเภอธัญบุรี จังหวัดปทุมธานี ใกล้กับโรงพยาบาลธัญญารักษ์และโรงเรียนสายปัญญารังสิต
ประวัติโรงเรียน

โรงเรียนธัญบุรี ได้ก่อสร้างและเปิดทำการเรียนการสอนครั้งแรกบนที่ดิน 5 ไร่ 3 งาน 16 ตารางวาซึ่งได้รับการบริจาคจาก คุณนาย ทองพูล, นายตันซิว ทองพูล, นายตันซิวเม้ง หวั่งหลี โดยมีนายอยู่ ทิพย์คงคา เป็นผู้ติดต่อขอที่ดินซึ่งเริ่มดำเนินการติดต่อขอที่ดินตั้งแต่ปี พ.ศ. 2491 และได้ทำการเปิดการเรียนการสอนครั้งแรกในวันที่ 7 เมษายน พ.ศ. 2492 โดยเขียนชื่อโรงเรียนว่า โรงเรียนธัญญบุรี ตามการเขียนคำว่า ธัญญบุรี ในสมัยนั้น และใช้ตัวอักษรย่อว่า ป.ท.๗. ต่อมาในวันที่ 14 สิงหาคม พ.ศ. 2493 ทางจังหวัดก็ได้ส่ง สิบตรีวีระจิตต์ เลี้ยงตน มาเป็นครูใหญ่คนแรกของโรงเรียน
วันที่ 10 มิถุนายน พ.ศ. 2510 มีประกาศสำนักนายกรัฐมนตรีว่าด้วยการเขียนชื่ออำเภอชื่อจังหวัดต่าง ๆ ให้เขียนชื่ออำเภอธัญบุรี มี ญ. ตัวเดียว โรงเรียนจึงได้เปลี่ยนการเขียนจาก โรงเรียนธัญญบุรี เป็น โรงเรียนธัญบุรี เช่นในปัจจุบัน และต่อมาได้มีการเปลี่ยนแปลงอักษรย่อที่ใช้ปักบนเสื้อนักเรียน ซึ่งเดิมใช้ชื่อย่อจังหวัดปทุมธานีตามด้วยตัวเลขที่ก่อตั้ง จึงได้เปลี่ยนจาก ป.ท.๗. เป็น ธ.บ. ซึ่งในขณะนั้นประชาชนในท้องที่เกิดความสับสนจากชื่อและตำแหน่งที่ตั้งของโรงเรียน 2 แห่ง ซึ่งอาจมาจากการเรียกท้องที่โดยบริเวณ โรงเรียนธัญบุรี ที่ตั้งอยู่ที่ตำบลประชาธิปัตย์เรียกว่า รังสิต และ โรงเรียนรังสิต (ปัจจุบัน คือ โรงเรียนธัญรัตน์) ที่ตั้งอยู่ที่ตำบลรังสิตซึ่งใกล้กับที่ว่าการอำเภอซึ่งเรียกว่า ธัญบุรี ทำให้คนที่จะไปติดต่อกับโรงเรียนธัญบุรีจะไปที่อำเภอและต้องกลับมาที่ตำบลประชาธิปัตย์ ต่างกันที่โรงเรียนธัญบุรีเปิดสอนถึงระดับมัธยมศึกษาปีที่ 6 แต่โรงเรียนรังสิตเปิดสอนถึงระดับมัธยมศึกษาปีที่ 3
ภายหลังสถานที่เดิมที่ตำบลประชาธิปัตย์คับแคบลงและมีนักเรียนจำนวนมากขึ้นเพราะท้องถิ่นเจริญขึ้น ซึ่งโรงเรียนที่ดินกองมรดกของ ม.ร.ว.รสริน คัคณางค์ บริจาคให้ 16 ไร่ และที่ราชพัสดุโรงพยาบาลธัญญารักษ์อีก 5 ไร่ รวมเป็น 21 ไร่ เมื่อวันที่ 18 กุมภาพันธ์ พ.ศ. 2508 โดยมี หม่อมหลวงปิ่น มาลากุล รัฐมนตรีว่าการกระทรวงศึกษาธิการ เป็นผู้รับมอบโฉนดจากผู้บริจาค ได้ทำการก่อสร้างอาคาร 1 เป็นตึกสองชั้น 12 ห้องเรียนและอาคารหลังคาจากอีกหนึ่งหลัง 2 ห้องเรียน โดยครู นักเรียน ช่วยกันปลูกสร้าง ต่อมา ดร.ก่อ สวัสดิพาณิชย์ อธิบดีกรมสามัญศึกษาได้มาวางผังการก่อสร้างอาคารเรียนให้เรียงแถวกันตามดวงอาทิตย์ 1-2-3-4 ได้ทำการปรับปรุงพัฒนามาจนเป็นโรงเรียนธัญบุรีในปัจจุบัน
อาคารและสิ่งปลูกสร้างภายในโรงเรียน > อาคาร 1

ประกอบด้วย ห้องสมุด ฝ่ายวิชาการ ฝ่ายงบประมาณ ห้องคอมพิวเตอร์ ห้องอุตสาหกรรม ห้องโสตทัศนศึกษา โรงยิมและห้องเรียนของนักเรียนระดับ มัธยมปลาย โดยบริเวณด้านหลังอาคารฝั่งทิศตะวันออกจะเป็นเรือนเกษตร
อาคารและสิ่งปลูกสร้างภายในโรงเรียน > อาคาร 2

ประกอบด้วย ห้องแนะแนว ห้องพยาบาล ห้องเรียนวิทยาศาสตร์ และห้อง Sound lab และห้องเรียนมัธยมต้นบางส่วน
อาคารและสิ่งปลูกสร้างภายในโรงเรียน > อาคาร 3

ประกอบด้วย ห้องปกครอง ห้องภาษาไทย ห้องสังคม  ห้องปฏิบัติงานภาษาไทย ห้องปฏิบัติงานสังคม และห้องเรียนมัธยมต้น
อาคารและสิ่งปลูกสร้างภายในโรงเรียน > อาคาร 4

ประกอบด้วย ห้องเกียรติภูมิ ห้องศูนย์เรียนรวม ห้องคณะกรรมการนักเรียน ห้องดนตรี-นาฏศิลป์ ห้องพละ และห้องเรียนนักเรียนแผนการเรียนพิเศษ
อาคารและสิ่งปลูกสร้างภายในโรงเรียน > โรงฝึกงานศิลป์ (อาคาร 5)

ห้องเรียนศิลปะ และ ห้องลูกเสือ-เนตรนารี
อาคารและสิ่งปลูกสร้างภายในโรงเรียน > หอประชุม โรงอาหาร อาคารอาเซียน และตึกคหกรรม (อาคาร 7)

เป็นกลุ่มอาคารด้านทิศตะวันตก ซึ่งอยู่บริเวณเดียวกัน ประกอบด้วย หอประชุมใหญ่ ห้องผู้อำนวยการ ห้องกิจกรรม ห้องบริการ ห้องบริหารงานบุคคล ห้องประชุมเล็ก สหกรณ์ ห้องเรียนอาเซียน (อาคารแปดเหลี่ยม) และห้องเรียนคหกรรม
อาคารและสิ่งปลูกสร้างภายในโรงเรียน > ประชาสัมพันธ์ และ ธนาคารโรงเรียน

ประชาสัมพันธ์ อยู่บริเวณติดกับอาคาร 4 ใกล้กับประตูฝั่งป้อมยาม ให้บริการงานประชาสัมพันธ์ ส่วนธนาคารโรงเรียน อยู่บริเวณ ประตูทางเข้าโรงเรียนบริเวณองค์พระ โดยมีความร่วมมือจากธนาคารออมสิน
อาคารและสิ่งปลูกสร้างภายในโรงเรียน > โดมเอนกประสงค์

การก่อสร้าง โดมเอนกประสงค์โดยได้รับความร่วมมือจาก องค์การบริหารส่วนจังหวัดปทุมธานี
อาคารและสิ่งปลูกสร้างภายในโรงเรียน > สนามฟุตบอล

ประกอบด้วย สนามฟุตบอล เสาธงใหญ่ อัฒจรรย์ 4 ที่ และทางเดิน
รายนามผู้อำนวยการโรงเรียน

| ลำดับ | ชื่อ | วาระที่ดำรงตำแหน่ง |
| --- | --- | --- |
| 1. | นายอยู่ ทิพคงคา | พ.ศ. 2493 |
| 2. | ส.ต.วีระจิตต์ เลี้ยงตน | พ.ศ. 2493-2497 |
| 3. | นายประมุข แก้วบุญมี | พ.ศ. 2497-2498 |
| 4. | นายสำราญ วงษ์ทองคำ | พ.ศ. 2498-2502 |
| 5. | นายทองหล่อ จุลสุคนธ์พ. | พ.ศ. 2502-2507 |
| 6. | นายเสนอ อนุโรจน์ | พ.ศ. 2507-2509 |
| 7. | นายสิน บุญเกตุ | พ.ศ. 2509-2512 |
| 8. | นายเลิศ สดแสงจันทร์ | พ.ศ. 2513 - 2523 |
| 9. | นายระงับ ศรีรุ่งเรือง | พ.ศ. 2523-2528 |
| 10. | นายสมุน แพ่งรักษ์ | พ.ศ. 2528-2531 |
| 11. | นายสมาน รักษาศีล | พ.ศ. 2531-2542 |
| 12. | นายประสิทธิ์ มีแต้ม | พ.ศ. 2542-2546 |
| 13. | นายสุรศักดิ์ สว่างแสง | พ.ศ. 2546-2546 |
| 14. | นายสมศักดิ์ โคกทอง | พ.ศ. 2546-2547 |
| 15. | นายคณิต ภิรมย์ไกรภักดิ์ | พ.ศ. 2547-2550 |
| 16. | นางวัฒนา กฤษเจริญ | พ.ศ. 2550-2551 |
| 17. | นายสมชาย ส่งศรีพันธุ์ | พ.ศ. 2551-2558 |
| 18. | นายชวา หมื่นมี | พ.ศ. 2558-2561 |
| 19. | นายชาลี วัฒนเขจร | พ.ศ. 2561-2563 |
| 20. | นางชฎาพร เธียรศิริพิพัฒน์ | พ.ศ. 2563 - 2566 |
| 21. | นายอธิปย์  อู่แก้ว | พ.ศ. 2566 - ปัจจุบัน |
มาตรฐานคุณภาพของโรงเรียน

โรงเรียนธัญบุรี เป็นโรงเรียนมาตรฐานสากล
ได้รับรางวัลสถานศึกษาพระราชทาน ประจำปีการศึกษา 2559
เป็นหนึ่งในสนามสอบ GAT-PAT ในจังหวัดปทุมธานี
ระบบการเรียนการสอน

โรงเรียนโรงเรียนธัญบุรี ทำการเรียนการสอนในระดับชั้นมัธยมศึกษาตอนต้นและตอนปลาย มีการจัดชั้นเรียนแบบ 12-12-12/15-15-12 (ระดับชั้นมัธยมศึกษาตอนต้น จำนวน 12 ห้องเรียน และระดับชั้นมัธยมศึกษาตอนปลาย ชั้นละ 12 ห้องเรียน) มีจำนวนนักเรียนทั้งหมด 2,816 คน แบ่งเป็น 2 ระดับชั้น ดังนี้
ระดับชั้นมัธยมศึกษาตอนต้น มีทั้งหมด 12 ห้องเรียน รวมทั้งระดับชั้น 1,472 คน แบ่งเป็น
ห้องเรียนโครงการจัดการเรียนการสอน ตามหลักสูตรกระทรวงศึกษาธิการ เป็นภาษาอังกฤษ (English Program)  จำนวน 1 ห้องเรียนต่อระดับชั้น ห้องละ 30 คน (เลขห้อง 1)
ห้องเรียนโครงการจัดการเรียนการสอน หลักสูตรความเป็นเลิศคณิตศาสตร์ และวิทยาศาสตร์ (Gifted Program)  จำนวน 2 ห้องเรียนต่อระดับชั้น ห้องละ 36 คน (เลขห้อง 2-3)
ห้องเรียนปกติ มีจำนวน 10 ห้องเรียนต่อระดับชั้น ห้องละ 50 คน (เลขห้อง 4-12)
ระดับชั้นมัธยมศึกษาตอนปลาย มีทั้งหมด 12 ห้องเรียน รวมทั้งระดับชั้น 1,374 คน ซึ่งจะมีการแยกเป็นแผนการเรียนต่าง ๆ แบ่งเป็น
แผนการเรียนภาษาอังกฤษ-ภาษาฝรั่งเศส จำนวน 1 ห้องเรียนต่อระดับชั้น ห้องละ 50 คน (เลขห้อง 1)
แผนการเรียนภาษาอังกฤษ-ภาษาจีน จำนวน 1 ห้องเรียนต่อระดับชั้น ห้องละ 50 คน (เลขห้อง 2)
แผนการเรียนภาษาอังกฤษ-ภาษาไทย-สังคมศึกษา จำนวน 1 ห้องเรียนต่อระดับชั้น ห้องละ 50 คน (เลขห้อง 3)
แผนการเรียนภาษาอังกฤษ-คณิตศาสตร์ จำนวน 3 ห้องเรียนต่อระดับชั้น ห้องละ 50 คน (เลขห้อง 4-5-6)
แผนการเรียนวิทยาศาสตร์-คณิตศาสตร์-คอมพิวเตอร์ จำนวน 1 ห้องเรียนต่อระดับชั้น ห้องละ 50 คน (เลขห้อง 7)
แผนการเรียนวิทยาศาสตร์-คณิตศาสตร์  จำนวน 2 ห้องเรียนต่อระดับชั้น ห้องละ 50 คน (เลขห้อง 8-9)
ห้องเรียนโครงการวิทยาศาสตร์ นวัตกรรมและเทคโนโลยี (MOU)  จำนวน 1 ห้องเรียนต่อระดับชั้น ห้องละ 36 คน (เลขห้อง 10)
ห้องเรียนโครงการความเป็นเลิศ คณิตศาสตร์ วิทยาศาสตร์และภาษาอังกฤษ (Intensive Program)  จำนวน 1 ห้องเรียนต่อระดับชั้น ห้องละ 36 คน (เลขห้อง 11)
ห้องเรียนโครงการความเป็นเลิศทางด้านคณิตศาสตร์และภาษาอังกฤษ (Intensive Program) จำนวน 1 ห้องเรียนต่อระดับชั้นห้องละ 34 คน (เลขห้อง 12)
การเดินทาง

รถโดยสายประจำทางที่ผ่าน : 29, 34, 39, 59, 95ก, 185, 374, 503, 504, 510, 520, 522, 538, 554, 555, 6250, รถสองแถวสาย 381 (ป้ายเขียว) รอบเมือง, รถตู้และรถมินิบัสทุกสายที่ไปฟิวเจอร์พาร์ครังสิต
โรงเรียนใกล้เคียง

โรงเรียนชุมชนประชาธิปัตย์วิทยาคาร
โรงเรียนสายปัญญารังสิต
โรงเรียนหอวังปทุมธานี
โรงเรียนธัญรัตน์
โรงเรียนมัธยมสังคีตวิทยา กรุงเทพมหานคร
โรงเรียนมัธยมนครรังสิต
สถานที่ใกล้เคียง

สถาบันธัญญารักษ์
สยามแม็คโคร สาขารังสิต
มหาวิทยาลัยเทคโนโลยีราชมงคลธัญบุรี
โรงพยาบาลราชวิถี รังสิต
ตลาดรังสิต
เทศบาลนครรังสิต
ฟิวเจอร์พาร์ค รังสิต
เซียร์ รังสิต
ตลาดสี่มุมเมือง
โครงการส่งน้ำและบำรุงรักษา รังสิตใต้
ศิษย์เก่าที่มีชื่อเสียง

ดร.สุวดี ก้องพารากุล นักวิจัยหญิงจากการนำผลงานวิจัยและประดิษฐ์ “แผ่นยางทำความสะอาดน้ำมันแบบใช้ซ้ำ” ไปคว้ารางวัลเหรียญทอง กลุ่มงานอนุรักษ์สิ่งแวดล้อมและพลังงาน จากงาน “42nd Internatioanl Exhibition of Inventions of Geneva” ณ กรุงเจนีวา สมาพันธรัฐสวิส เมื่อเร็ว ๆ นี้ ถึงแนวคิด แรงบันดาลใจ ในการสร้างงานวิจัยที่ไม่ธรรมดาชิ้นนี้
สมาคมต่าง ๆ ภายในโรงเรียน

สมาคมผู้ปกครองและครูโรงเรียนธัญบุรี
สมาคมศิษย์เก่าโรงเรียนธัญบุรี
แหล่งข้อมูลอื่น

เว็บไซต์โรงเรียนธัญบุรี
E-Learning โรงเรียนธัญบุรี เก็บถาวร 2011-01-15 ที่ เวย์แบ็กแมชชีน
โรงเรียนธัญบุรี ที่เฟซบุ๊ก
ข้อมูลพื้นฐานโรงเรียนธัญบุรีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
แผนที่และภาพถ่ายทางอากาศของ โรงเรียนธัญบุรี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°58′28″N 100°37′18″E﻿ / ﻿13.974314°N 100.621792°E﻿ / 13.974314; 100.621792
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
แผนที่โรงเรียน
โรงเรียนน้ำพองศึกษา

| โรงเรียนน้ำพองศึกษา Nampongsuksa School |
| --- | --- |

ที่ตั้ง
900 หมู่ 10 ตำบลวังชัย อำเภอน้ำพอง จังหวัดขอนแก่น 40140
ข้อมูล
ชื่ออื่น: น.ศ. / N.P.S.
ประเภท: โรงเรียนรัฐบาลประจำอำเภอ  โรงเรียนมัธยมศึกษาขนาดใหญ่พิเศษ
คำขวัญ: สุวิชาโน ภวํ โหติ (ผู้มีความรู้ดี คือผู้เจริญ)
สถาปนา: 17 พฤษภาคม พ.ศ. 2509 (58 ปี)
หน่วยงานกำกับ: สำนักงานคณะกรรมการการศึกษาขั้นพื้นฐาน กระทรวงศึกษาธิการ
ผู้อำนวยการ: นายธนโชติ ศรีธรราษฎร์
วิทยาเขต: พระธาตุขามแก่น
สี:    สีฟ้า-แดง
เพลง: มาร์ชน้ำพองศึกษา
เว็บไซต์: http://www.nps.ac.th
พระพุทธสุวรรณมหามงคล : พระพุทธรูปประจำโรงเรียน
โรงเรียนน้ำพองศึกษา เป็นโรงเรียนมัธยมศึกษาประเภทสหศึกษา สังกัดกรมสามัญศึกษา กระทรวงศึกษาธิการ ตั้งอยู่ที่ อำเภอน้ำพอง จังหวัดขอนแก่น ก่อตั้งเมื่อวันที่ 17 พฤษภาคม พ.ศ. 2509 โดยมีชื่อเดิมคือ "โรงเรียนน้ำพอง (มัธยมวิสามัญ)" ในสังกัดแผนโรงเรียนส่วนภูมิภาค ของกองโรงเรียนรัฐบาล กรมวิสามัญศึกษา กระทรวงศึกษาธิการ ซึ่งเปิดสอนชั้น ม.ศ. 1 เป็นจำนวน 1 ห้องเรียน ที่ใต้ถุนวัดป่ามหาวันวิหาร โดยมีนายวิทวัส แสงชาติ ศึกษาธิการอำเภอน้ำพอง รักษาการตำแหน่งครูใหญ่ นอกจากนี้ โรงเรียนเปรมติณสูลานนท์ ยังเคยเป็นส่วนหนึ่งของโรงเรียนน้ำพองศึกษา ก่อนที่จะแยกออกมาในวันที่ 13 พฤษภาคม พ.ศ. 2534 ปัจจุบันโรงเรียนน้ำพองศึกษามีนักเรียนประมาณ 3,100 คน และบุคลากร 148 คน (ไม่รวมครูอัตราจ้าง)โรงเรียนน้ำพองศึกษาได้เข้าร่วมโครงการโรงเรียนมาตรฐานสากล 'World Class Standard School'
ประวัติ

โรงเรียนน้ำพองศึกษา อำเภอน้ำพอง จังหวัดขอนแก่น เป็นโรงเรียนมัธยมศึกษาประเภทสหศึกษา สังกัดกรมสามัญศึกษา กระทรวงศึกษาธิการ ได้เริ่มก่อตั้งเมื่อวันที่ 17 พฤษภาคม พ.ศ. 2509 เดิมชื่อ "โรงเรียนน้ำพอง (มัธยมวิสามัญ)" สังกัดแผนโรงเรียนส่วนภูมิภาค กองโรงเรียนรัฐบาล กรมวิสามัญ กระทรวงศึกษาธิการ เปิดสอนชั้น ม.ศ. 1 จำนวน 1 ห้องเรียน ที่ใต้ถุนวัดป่ามหาวันวิหาร มีนายวิทวัส แสงชาติ ศึกษาธิการอำเภอน้ำพอง รักษาการตำแหน่งครูใหญ่
ปัจจุบันมี นายธนโชติ ศรีธรราษฎร์ เป็นผู้อำนวยการ ดำรงตำแหน่งผู้อำนวยการโรงเรียนน้ำพองศึกษา
พ.ศ. 2534 ได้รับประกาศเกียรติคุณ เข้ารับรางวัลพระราชทานเกียรติบัตร โรงเรียนห้องสมุดตามนโยบาย กรมสามัญศึกษา ดีเด่น
พ.ศ. 2539 นางสาวจิราพร อภิรักษ์มั่นคง ได้รับรางวัลนักเรียนพระราชทาน ระดับมัธยมศึกษาตอนปลาย กระทรวงศึกษาธิการ
พ.ศ. 2540 รางวัล พระราชทานห้องสมุดเฉลิมพระเกียรติกาญจนาภิเษก, นางสาวพิชญา มาต์ภูธรได้รับรางวัล นักเรียนพระราชทาน ระดับมัธยมศึกษาตอนปลาย กระทรวงศึกษาธิการ
พ.ศ. 2542 รางวัล พระราชทานสถานศึกษาดีเด่น ระดับมัธยมศึกษาขนาดใหญ่ กระทรวงศึกษาธิการ
พ.ศ. 2548 ได้รับการประเมินและรับรองเป็น โรงเรียนต้นแบบ 1 อำเภอ 1 โรงเรียนในฝันจากระทรวงศึกษาธิการ, รางวัล โรงเรียนส่งเสริมสุขภาพดีเด่น ระดับทอง จากกรมอนามัย กระทรวงสาธารณสุข, รางวัล หนึ่งโรงเรียน หนึ่งนวัตกรรม จากสำนักงานเลขาธิการคุรุสภา กระทรวงศึกษาธิการ
พ.ศ. 2549 รางวัล ส่งเสริมประชาธิปไตยดีเด่นระดับประเทศ จากคณะอนุกรรมการส่งเสริมการพัฒนาประชาธิปไตยในคณะกรรมการเอกลักษณ์ของชาติ สำนักงานสร้างเสริมเอกลักษณ์ของชาติ
พ.ศ. 2550
รางวัลโรงเรียนพระราชทาน ระดับมัธยมศึกษาขนาดใหญ่ กระทรวงศึกษาธิการ ปีการศึกษา 2550
รางวัลระดับยอดเยี่ยมห้องสมุดมีชีวิต ปีการศึกษา 2550 ระดับเขตพื้นที่การศึกษาขอนแก่นเขต 4
รางวัลโรงเรียนแห่งการออมดีเด่น ระดับประเทศ ประจำปี 2550
โรงเรียนผลการปฏิบัติงานสู่ความเป็นเลิศ (School Best Practices) ของสำนักงานคณะกรรมการการศึกษาขั้นพื้นฐาน กระทรวงศึกษาธิการ
นายชรินทร์ บุตรฮาด รางวัลนักเตะยอดเยี่ยม และชนะเลิศฟุตบอลกีฬาเยาวชนแห่งชาติ ครั้งที่ 11 ที่จังหวัดสุราษฎร์ธานี พ.ศ. 2550
สัญลักษณ์

พระธาตุขามแก่น ปูชนียสถานที่สำคัญของจังหวัดขอนแก่น  เป็นที่เคารพสักการะ  และเป็นศูนย์รวมน้ำใจชาวน้ำพองศึกษา
รัศมี หมายถึง  ความรุ่งโรจน์  สุกใส  และการพัฒนาสู่ความสำเร็จ
วงกลม หมายถึง  การพัฒนาที่นุ่มนวล  มั่นคง  ภายในขอบเขตและกฎเกณฑ์แห่งความพอดีเหมาะสม
ปรัชญาโรงเรียน  : สุวิชาโน  ภวํ  โหติ  ”ผู้รู้ดีเป็นผู้เจริญ”
คำขวัญโรงเรียน  : วิชาดี  มีอนามัย  ใฝ่คุณธรรม
สีประจำโรงเรียน  : ฟ้า – แดง
อาคารเรียน

อาคารเรียนโรงเรียนน้ำพองศึกษามีดังนี้
อาคารเรียน > อาคารเรียนถาวร 5 อาคาร

อาคาร 1 - เป็นอาคาร 2 ชั้น มีห้องทั้งหมด 17 ห้อง แบ่งเป็น
ห้องสำนักงานกลุ่มวิชาการ
ห้องคอมพิวเตอร์ 1-2
ห้องแนะแนว
ห้องพิมพ์ดีด
ห้องพักครู
ห้องเรียนชั้นมัธยมศึกษาปีที่ 1/4-12
อาคาร 2 - เป็นอาคาร 3 ชั้น เป็นอาคารหมวดสังคมศึกษา มีห้องทั้งหมด 24 ห้อง แบ่งเป็น
มัธยมศึกษาปีที่ 2/2-12
ห้องหมวดสังคมศึกษา
อาคาร 3 - เป็นอาคาร 3 ชั้น เป็นอาคารหมวดภาษาไทยและต่างประเทศและศิลป์ มีห้องทั้งหมด 25 ห้อง แบ่งเป็น
มัธยมศึกษาปีที่ 3/2-12
ห้องปฏิบัติการภาษาไทย-ภาษาต่างประเทศ
ห้องหมวดภาษาไทย
ห้องหมวดภาษาต่างประเทศ
ห้อง RO-BOT
ธนาคารโรงเรียน
อาคาร 4 - เป็นอาคาร 3 ชั้น มีทั้งหมด 25 ห้อง แบ่งเป็น
มัธยมศึกษาปีที่ 1-3/1
มัธยมศึกษาปีที่ 4-6/10
มัธยมศึกษาปีที่ 1/2-4
ห้องหมวดคณิตศาสตร์
ห้องปฏิบัติการคณิตศาสตร์
ห้องคอมพิวเตอร์ 3-4
ห้องผู้อำนวยการ
ห้องงบประมาณและแผนงาน
ห้องควบคุมเซิร์ฟเวอร์
ห้องประชาสัมพันธ์
ห้องประชุมขนาดเล็ก (ใช้สำหรับประชุมครูบุคลากรบางส่วน)
ห้องปฏิบัติการวิทยาศาสตร์
ห้องคณะกรรมการนักเรียน
อาคาร 5 - เป็นอาคาร 3 ชั้น เป็นอาคารหมวดวิทยาศาสตร์ มีทั้งหมด 26 ห้อง แบ่งเป็น
มัธยมศึกษาปี 6/2-9
ห้องหมวดวิทยาศาสตร์
ห้องเรียนสีเขียว
ห้องปฏิบัติการวิทยาศาสตร์ ฟิสิกส์-เคมี-ชีววิทยา
อาคารเรียน > อาคารโรงฝึกงาน

มี 3 อาคาร แบ่งเป็น 4 หน่วยที่เป็นโรงฝึกงาน 2 หน่วยหมวดการเรียนรู้ ห้องหมวดพลศึกษา ห้องเก็บอุปกรณ์ ห้องดนตรีสากล และห้องวงโยธวาทิต
อาคารเรียน > อาคารหอสมุดกลาง

เป็นอาคารที่ต่อเติมจากหอประชุมเกาจึงทำให้หอสมุดกลางมีความโอดโถงของอาคาร สภาพการจัดเป็นระบบสากล ให้บริการสืบค้นในระบบอิเล็กทรอนิกส์ มีขีดความสามารถในการสืบค้นข้อมูลอย่างกว้างไกล บรรณารักษ์ที่มีความรู้และใส่ใจที่จะพัฒนางาน
อาคารเรียน > อาคารหอประชุม

จะใช้ในกรณีประชุมอบรมนักเรียนในระดับชั้นต่าง ๆ หรือกิจกรรมพิเศษอื่น ๆ รวมทั้งกิจกรรมที่ส่งเสริมการแสดงออกของนักเรียน ปัจจุบันหอประชุมโรงเรียนไม่สามารถรองรับนักเรียนได้ทั้งหมดเนื้องจากนักเรียนมีจำนวนมาก เมื่อมีกิจกรรมที่ให้นักเรียนเข้าร่วมทั้งหมดจึงต้องขอใช้หอประชุม 100 ปีอำเภอน้ำพองแทนที่มีความโอดโถงกว่า ซึ่งอยู่ติดกันกับโรงเรียน
อาคารเรียน > โรงอาหาร

เป็นโรงอาหารถาวรสามารถรองรับนักเรียนได้พร้อมกันทั้งโรงเรียน มีลักษณ์เป็นโดมขนาดใหญ่มีร้านขายอาหารประมาณ 15 ร้าน สูงประมาณ 5-6 เมตร
คณะสีของโรงเรียนน้ำพองศึกษา

โดยจะอยู่ในคณะสีนั้นยาวนาน 3 ปี ตลอดการเรียนในแต่ละช่วงชั้น มีทั้งหมด 6 คณะสี
คณะบุษราคัม (สีเหลือง)
คณะเพทาย (สีชมพู)
คณะมรกต (สีเขียว)
คณะไพลิน (สีฟ้า)
คณะไพฑูรย์ (สีแสด)
คณะโกเมน (สีแดง)
หลักสูตรการเรียนการสอน

โรงเรียนน้ำพองศึกษา จัดการเรียนการสอนแบบสหศึกษา ตั้งแต่ระดับชั้นมัธยมศึกปีที่ 1 - 6 โดยแบ่งแผนการเรียนดังนี้
ระดับชั้นมัธยมศึกษาตอนต้น แบ่งออกเป็น 12 ห้องเรียน
ห้อง 1 ห้องโครงการส่งเสริมศักยภาพด้านคณิตศาสตร์และวิทยาศาสตร์ (GIFTED)
ห้อง 2 แผนการเรียนปกติ (KING)
ห้อง 3 - 12 แผนการเรียนปกติ
ระดับชั้นมัธยมศึกษาตอนปลาย แบ่งออกเป็น 10 ห้องเรียน
ห้อง 1 แผนการเรียนภาษาอังกฤษ - ภาษาญี่ปุ่น - ภาษาจีน
ห้อง 2 - 3 แผนการเรียนภาษาอังกฤษ - คณิตศาสตร์
ห้อง 4 แผนการเรียนวิทยาศาสตร์ - คณิตศาสตร์ และเทคโนโลยี
ห้อง 5 - 8 แผนการเรียนวิทยาศาสตร์ - คณิตศาสตร์
ห้อง 9 แผนการเรียนวิทยาศาสตร์ - คณิตศาสตร์ (KING) ภายใต้โครงการห้องเรียน "วิทยาศาสตร์พลังสิบ"
ห้อง 10 แผนการเรียนวิทยาศาสตร์ - คณิตศาสตร์ ห้องโครงการส่งเสริมศักยภาพด้านคณิตศาสตร์และวิทยาศาสตร์ (GIFTED)
แหล่งข้อมูลอื่น

ประวัติโรงเรียนน้ำพองศึกษา[ลิงก์เสีย]
ภาพความสำเร็จของโรงเรียนน้ำพองศึกษา
เว็บไซต์โรงเรียนน้ำพองศึกษา
โรงเรียนน้ำพองศึกษา ที่เฟซบุ๊ก
ข้อมูลพื้นฐานโรงเรียนน้ำพองศึกษาในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
เอกชัย นพจินดา

| เอกชัย นพจินดา |
| --- | --- |
เอกชัย นพจินดา ขณะรายงานข่าวกีฬาเอเชียนเกมส์ 1994
เกิด: 21 มิถุนายน พ.ศ. 2496 อำเภอพระนคร จังหวัดพระนคร ประเทศไทย
เสียชีวิต: 6 มีนาคม พ.ศ. 2540 (43 ปี) โรงพยาบาลเปาโลเมโมเรียล กรุงเทพมหานคร​ ประเทศไทย
สาเหตุเสียชีวิต: ภาวะหัวใจวาย
สัญชาติ: ไทย
ชื่ออื่น: ย.โย่ง
การศึกษา: มัธยมศึกษาตอนปลาย
ศิษย์เก่า: วชิราวุธวิทยาลัย
อาชีพ: ผู้บรรยายการแข่งขันกีฬา ผู้ประกาศข่าวกีฬา บรรณาธิการ คอลัมนิสต์
ปีปฏิบัติงาน: พ.ศ. 2517 – 2540
นายจ้าง: สยามสปอร์ตซินดิเคท (2517–2540)   ช่อง 7HD (2531–2540)
มีชื่อเสียงจาก: คัมภีร์ฟุตบอลเมืองไทย
โทรทัศน์: ช่อง 7HD
คู่สมรส: ยุรี นพจินดา
บุตร: ทวีพร นพจินดา
ญาติ: ธราวุธ นพจินดา
เว็บไซต์: เอกชัย นพจินดา
เอกชัย นพจินดา ชื่อเล่น นิดหน่อย​ แต่นิยมเรียกนามแฝง​ว่า แจ็กกี้ อดีตผู้บรรยายการแข่งขันกีฬาที่มีชื่อเสียง, อดีตผู้ประกาศข่าวกีฬาทาง ช่อง 7HD, อดีตบรรณาธิการและคอลัมนิสต์หนังสือพิมพ์สยามกีฬารายวัน, สตาร์ซอคเก้อร์รายวัน และนิตยสารสตาร์ซอคเก้อร์รายสัปดาห์
ประวัติ

เอกชัยเกิดเมื่อวันที่ 21 มิถุนายน พ.ศ. 2496 ที่จังหวัดพระนคร เป็นบุตรของพันโทไพฑูรย์ (บิดา) กับพันโทหญิงอุไร (มารดา) มีน้องชายซึ่งเป็นที่รู้จักทั่วไปคือธราวุธ นพจินดา (เกิด: 31 มีนาคม พ.ศ. 2499; ถึงแก่กรรม: 19 มิถุนายน พ.ศ. 2555; อายุ 56 ปี)  แต่ได้โยกย้ายมาอาศัยที่อำเภอลำสนธิ จังหวัดลพบุรี เอกชัยเริ่มเข้าศึกษาชั้นประถมที่โรงเรียนกองทัพบกอุปถัมภ์ค่ายนารายณ์ศึกษา จังหวัดลพบุรี แต่เนื่องจากพ่อของเขารับราชการทหารก็ต้องโยกย้ายอยู่เสมอ จึงย้ายไปเรียนต่อที่โรงเรียนอักษรเจริญ และมาจบการศึกษาชั้นมัธยมจากวชิราวุธวิทยาลัย และเมื่อปี พ.ศ. 2532 เขาสมรสกับยุรี (นามสกุลเดิม: วีระสุคนธ์; เกิด: 12 มีนาคม พ.ศ. 2504; ถึงแก่กรรม: 13 กรกฎาคม พ.ศ. 2550; อายุ 46 ปี) พยาบาลประจำโรงพยาบาลศิริราช โดยทั้งสองพบกันในปี พ.ศ. 2529 ระหว่างที่เอกชัยเข้ารับการผ่าตัด เส้นเอ็นลูกสะบ้าที่หัวเข่าข้างซ้ายซึ่งฉีกขาด และทั้งคู่มีบุตรสาวด้วยกันคนหนึ่ง ชื่อทวีพร นพจินดา (ชื่อเล่น: แตงโม) ซึ่งเกิดเมื่อวันที่ 5 สิงหาคม พ.ศ. 2533
ประวัติ > งานสื่อมวลชนสายกีฬา

ในขณะที่เอกชัยกำลังศึกษาอยู่คณะนิติศาสตร์ มหาวิทยาลัยรามคำแหง พ่อของเขาได้เสียชีวิตลง เขาจึงลาออกจากมหาวิทยาลัยและเข้าสู่วงการสื่อมวลชนสายกีฬา เพราะความชื่นชอบในกีฬาฟุตบอลตั้งแต่ยังเด็ก โดยเฉพาะฟุตบอลอังกฤษ (เป็นแฟนของสโมสรฟุตบอลลีดส์ยูไนเต็ด) โดยเริ่มจากการเป็นนักแปลข่าวกีฬาที่หนังสือพิมพ์บ้านเมืองเป็นครั้งแรก เมื่อปี พ.ศ. 2517 จากนั้นพิศณุ นิลกลัด ซึ่งขณะนั้นเป็นหัวหน้าข่าวกีฬาของบ้านเมือง, ผู้สื่อข่าวกีฬาของสยามสปอร์ตซินดิเคท และช่อง 7 สี จึงทาบทามให้เอกชัยมาเป็นผู้แปลข่าว การแข่งขันฟุตบอลโลกครั้งที่ 11 ซึ่งสาธารณรัฐอาร์เจนตินาเป็นเจ้าภาพในปี พ.ศ. 2521 ให้กับทางสยามสปอร์ตฯ
จากนั้นจึงรับงานเขียนคอลัมน์ และเป็นบรรณาธิการหนังสือ ในเครือสยามสปอร์ตอีกหลายฉบับ โดยใช้นามปากกาว่า ย.โย่ง เนื่องจากเป็นผู้มีรูปร่างผอมสูง ต่อมายังเป็นผู้ประกาศข่าวกีฬา ในช่วงข่าวภาคค่ำประจำวัน และผู้บรรยายการแข่งขันกีฬาทางช่อง 7 สี โดยเอกชัยเริ่มทำงานกับทางช่อง 7 สีตั้งแต่ปี พ.ศ. 2531 ร่วมกับ จักรพันธุ์ ยมจินดา และพิศณุด้วย จนมีชื่อเสียงในฐานะผู้บรรยายฟุตบอลที่มีความสามารถมากที่สุดคนหนึ่ง เนื่องจากมีความรอบรู้ในเรื่องฟุตบอลอย่างแตกฉาน เอกชัยจึงได้รับฉายาจากแฟนฟุตบอล ผู้อ่านและผู้ชมว่าเป็น คัมภีร์ลูกหนัง หรือ คัมภีร์ฟุตบอล ของประเทศไทย ทั้งนี้ นายเอกชัยยังมีชื่อเสียง จากการเป็นพิธีกรรายการโทรทัศน์ประเภทกีฬา นาทีระทึกใจ, ชั่วโมงระทึกใจ และ เจาะสนาม ที่ผลิตโดย บริษัท จีเอส เอ็นเตอร์เทนเมนท์ จำกัด และออกอากาศทางช่อง 7 สี